Folketing
1999-01-27

Nu har hr. Thorkild B. Fransgaard jo så nævnt heroppefra, at der faktisk ikke er noget i landbrugsloven, som egentlig kan bruges. Jeg mangler så at få at vide af hr. Thorkild B. Fransgaard: Hvor står Fremskridtspartiet? Hvad vil I med antal dyreenheder? Hvad vil I med hektargrænse? Og hvad vil I egentlig have ind i landbrugsloven? Det kunne jo være sjovt, at det måske lige kom frem her. Eller det ligger måske også sådan med jer, at vi her heller ikke skal have nogen landbrugslov?